smcproject/ml-wiki-sentences huggingface dataset:
20 മദ്രാസ് മെയിൽ അതിഥി താരം മലയാളം സേലം വിഷ്ണു വിഷ്ണു തമിഴ് 1991 തീചട്ടി ഗോവിന്ദൻ തമിഴ് സി.ബി.ഐ. ശിവ കന്നഡ 1992 മരണ മൃദംഗ ത്യാഗരാജ് കന്നഡ പോലീസ് ലോക്കപ്പ് കന്നഡ 1993 സംഘർഷ കന്നഡ 1997 പോലീസ് ബേട്ടേ കന്നഡ 1999 രവിമാമ കന്നഡ വിശ്വ കന്നഡ 2003 തിളക്കം മഹേശ്വരൻ തമ്പി മലയാളം 2004 ജയ് വീരപാണ്ഡി തമിഴ് ഷോക്ക് പോലീസ് ഇൻസ്പെക്ടർ തമിഴ് 2006 ആടൈക്കളം സത്യമൂർത്തി തമിഴ് 2010 ബോഡിഗാർഡ് അശോകേട്ടൻ മലയാളം ദ്രോഹി നാരായണൻ തമിഴ് 2016 വായ്മൈ ദീനദയാലൻ തമിഴ് പച്ചക്കള്ളം മലയാളം 2017 യമൻ കരുണാകരൻ തമിഴ് സംവിധാനം, നിർമ്മാണം, കലാസംവിധാനം വർഷം സിനിമ പ്രവർത്തനം ഭാഷ പ്രവർത്തനം കുറിപ്പുകൾ സംവിധാനം നിർമ്മാണം രചന കലാസംവിധാനം 1990 സേലം വിഷ്ണു അതെ അതെ അതെ അല്ല തമിഴ് ത്യാഗരാജൻ, രൂപിണി ന്യൂഡെൽഹി സിനിമയിലെ കഥാപാത്രം 1995 ആണഴകൻ അതെ അല്ല അതെ അല്ല തമിഴ് പ്രശാന്ത് , സുനേഹ ചിത്രം വളരെ വിചിത്രം എന്ന ചിത്രത്തിന്റെ പുനഃസൃഷ്ടി 1997 മന്നവ അല്ല അതെ അല്ല അല്ല തമിഴ് പ്രശാന്ത് , സംഘവി , ഉർവ്വശി , ഗൗണ്ടമണി ചിത്രം വളരെ വിചിത്രം എന്ന ചിത്രത്തിന്റെ പുനഃസൃഷ്ടി 2004 ഷോക്ക് അതെ അതെ അതെ അതെ തമിഴ് പ്രശാന്ത് , മീന ഭൂത് എന്ന ചിത്രത്തിന്റെ പുനഃസൃഷ്ടി 2004 ജയ് അല്ല അതെ അല്ല അല്ല തമിഴ് പ്രശാന്ത് , അൻഷു അംബാനി, രാജ് കിരൺ ആടി എന്ന ചിത്രത്തിന്റെ പുനഃസൃഷ്ടി 2011 പൊന്നർ ശങ്കർ അതെ അതെ അല്ല അല്ല തമിഴ് പ്രശാന്ത് , പൂജ ചോപ്ര , ദിവ്യ പരമേശ്വരൻ , രാജ്കിരൺ പൊന്നാർ ശങ്കർ എന്ന കൃതിയെ ആസ്പദമാക്കി 2011 മമ്പട്ടിയാൻ അതെ അതെ അതെ അതെ തമിഴ് പ്രശാന്ത് , മീരാ ജാസ്മിൻ , പ്രകാശ് രാജ് , മുമൈത് ഖാൻ , വടിവേലു മലയൂർ മമ്പട്ടിയാൻ എന്ന ചിത്രത്തിന്റെ പുനഃസൃഷ്ടി 2016 സാഹസം അല്ല അതെ (അവതാരകൻ) അതെ അല്ല തമിഴ് പ്രശാന്ത് , അമാന്ത റൊസാരിയോ ജലൈ എന്ന ച
ിത്രത്തിന്റെ പുനഃസൃഷ്ടി അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ത്യാഗരാജൻ
ത്യാഗരാജൻ (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ത്യാഗരാജ സ്വാമികൾ - കർണാടക സംഗീതത്തിലേ ത്രിമൂർത്തികളിൽ ഒരാൾ ത്യാഗരാജൻ - തമിഴ് - മലയാളം ചലച്ചിത്രനടൻ ഒ.എസ്. ത്യാഗരാജൻ - കർണാടകാ സംഗീതജ്ഞൻ
ത്യാന ഇംഗ്ലീഷ് വിലാസം https://ml.wikipedia.org/wiki/Tyana
തുർക്കിയിലെ സെൻട്രൽ അനറ്റോലിയയിലെ നീഡെ പ്രവിശ്യയിലെ ആധുനിക കെമെർഹിസറിൽ കപ്പഡോഷ്യയിലെ അനറ്റോലിയൻ പ്രദേശത്തെ ഒരു പുരാതന നഗരമായിരുന്നു ത്യാന .
(Ancient Greek: Τύανα; Hittite Tuwanuwa) ബിസി ഒന്നാം സഹസ്രാബ്ദത്തിൽ ലുവിയൻ ഭാഷ സംസാരിക്കുന്ന നിയോ-ഹിറ്റൈറ്റ് രാജ്യത്തിന്റെ തലസ്ഥാനമായിരുന്നു ഇത്.
ഹിറ്റൈറ്റ് ആർക്കൈവുകളിൽ തുവാനുവ എന്ന് വിളിക്കുന്ന നഗരമാണ് ത്യാന.
രണ്ടാം സഹസ്രാബ്ദത്തിന്റെ മധ്യത്തിൽ ഉണ്ടായിരുന്ന ഹിറ്റൈറ്റ് സാമ്രാജ്യകാലത്ത്, ഹുപിസ്ന, ലാൻഡ, സഹസാര, ഹുവാസാന, കുനിയവന്ന്നി എന്നിവയോടൊപ്പം ഈ പ്രദേശത്തെ പ്രധാന വാസസ്ഥലങ്ങളിൽ തുവാനുവയും ഉൾപ്പെട്ടിരുന്നു.
ഹിറ്റൈറ്റ് സ്രോതസ്സുകളിൽ ഈ തെക്ക്-മധ്യ അനറ്റോലിയൻ പ്രദേശത്തെ താഴ്ന്ന ഭൂമി എന്ന് വിളിക്കുകയും അവിടത്തെ ജനസംഖ്യകളിൽ പ്രധാനമായും ലുവിയൻ ഭാഷ സംസാരിക്കുന്നവരുമായിരുന്നു.
ഹിത്യ സാമ്രാജ്യത്തിന്റെ തകർച്ചയെത്തുടർന്ന്, തുവാനുവ / തുവാന സ്വതന്ത്ര നിയോ-ഹിറ്റൈറ്റ് രാജ്യങ്ങളുടെ പ്രധാന നഗരമായിരുന്നു.
തുടക്കത്തിൽ ഇത് വടക്ക് തബാൽ രാജ്യത്തിന് വിധേയമായിരുന്നോ ഇല്ലയോ എന്ന് നിശ്ചയമില്ല, പക്ഷേ ബിസി എട്ടാം നൂറ്റാണ്ടിന്റെ അവസാനത്തോടെ ഇത് വാർപലാവ എന്ന ഭരണാധികാരിയുടെ കീഴിൽ ഒരു സ്വതന്ത്ര രാജ്യമായിരുന്നു.
(അസീറിയൻ ഉറവിടങ്ങളിൽ ഉർബല്ല) ഈ പ്രദേശത്ത് നിന്ന് കണ്ടെത്തിയ നിരവധി ഹൈറോഗ്ലിഫിക് ലുവിയൻ ലിഖിതങ്ങളിലും ഇവ്രിസിലെ കൊത്തുപണിയുള്ള ഒരു വലിയ പാറ ഉൾപ്പെടെയുള്ളതിൽ വാർപലാവയുടെ ചിത്രം കാണാം.
അസീറിയൻ രാജാവായ ടിഗ്ലത്ത് പിലേസർ മൂന്നാമന്റെ ട്രിബ്യൂട്ടുകളുടെ പട്ടികയിലും പിന്നീട് സർഗോൺ രണ്ടാമന്റെ ഒരു കത്തിലും ഉർബല്ല എന്ന പേരിൽ അസ്പേറിയൻ ഗ്രന്ഥങ്ങളിലും വാർപാലാവ പരാമർശിക്കപ്പെടുന്നു.
നിഗ്ഡെയിൽ നിന്നും കണ്ടെത്തിയ മറ്റൊരു സ്മാരകത്തിൽ വാർ‌പാലാവയുടെ പിൻ‌ഗാമിയായി അദ്ദേഹത്തിന്റെ മകൻ മുവഹാരാണി കാണപ്പെടുന്നു.
ഗ്രീക്ക്, റോമൻ കാലഘട്ടങ്ങൾ അവലംബം ഉറവിടങ്ങൾ This article incorporates text from a publication now in the public domain : {{ cite encyclopedia }} : Missing or empty | title= ( help ) ബാഹ്യ ലിങ്കുകൾ Tyana in Turkey Archived 2007-02-02 at the Wayback Machine .
Nigde city.
Tyana and Apollonius Tyana (Kemerhisar)
ത്യാവറെക്കോപ്പ ലയൺ ആൻഡ് ടൈഗർ സഫാരി ഇംഗ്ലീഷ് വിലാസം https://ml.wikipedia.org/wiki/Tyavarekoppa_Lion_and_Tiger_Safari
ഇന്ത്യയിലെ കർണാടക സംസ്ഥാനത്തിൽ സ്ഥിതിചെയ്യുന്ന ത്യാവറെക്കോപ്പ ലയൺ ആൻഡ് ടൈഗർ സഫാരി ഷിമോഗയിൽ നിന്ന് 10.0 കിമീ (6.2 മൈൽ), ബാംഗ്ലൂരിൽ നിന്ന് 275.0 കിലോമീറ്റർ (170.9 മൈൽ) അകലെ 250 ഹെക്ടറുകളുടെ (2.5 കി.മീ 2) വിസ്തീർണ്ണത്തിൽ സ്ഥിതിചെയ്യുന്നു, ബാംഗ്ലൂരിനടുത്തുള്ള ബന്നാർഗട്ട നാഷണൽ പാർക്കിനുശേഷം 1988-ൽ ആരംഭിച്ച കർണാടകത്തിലെ രണ്ടാമത്തെ സഫാരി പാർക്ക് ആണിത്.
പേര് സൂചിപ്പിച്ചിരുന്നില്ലെങ്കിലും സിംഹവും കടുവയുമാണ് ഇവിടെയുള്ള മൃഗങ്ങൾ.
ഫെലിഡേ An Asiatic lion in Tyavarekoppa.
ഏഷ്യൻ സിംഹം , ബംഗാൾ കടുവകൾ , ഇന്ത്യൻ പുള്ളിപ്പുലി എന്നിവ പ്രത്യേക അറകളിൽ സൂക്ഷിക്കപ്പെട്ടിരിക്കുന്നു.
അവയെ ഒരു ഗൈഡിന്റെ നിർദ്ദേശിത സഫാരി വാഹനങ്ങൾ വഴിയാണ് കാണുക.
താരതമ്യേന അപൂർവമായ കറുത്ത പാന്തർ 2012-ൽ ഇവിടെ ജനിച്ചു.
കൂട്ടിലിട്ടിരിക്കുന്ന ഇവയെ പൊതു കാഴ്ചയ്ക്ക് ലഭ്യമാണ്.
2005- ൽ ഒരു പെൺ കടുവ കുഞ്ഞുങ്ങൾക്ക് ജന്മം നൽകി.
2006 മാർച്ച് 2 ന് ഇരുമ്പ് കവാടങ്ങൾ അറ്റകുറ്റപ്പണികൾ ചെയ്തുകൊണ്ടിരുന്നതിനിടയിൽ വീണുപോയപ്പോൾ നാല് കടുവകൾ ഒരു സാധാരണ തൊഴിലാളിയെ കൊന്നു .
അടുത്തുള്ള ഗ്രാമങ്ങളിലേക്കു അലഞ്ഞു തിരിഞ്ഞിരുന്ന ഒരു പെൺകടുവയെ പിടിച്ചെടുത്ത് ഈ സഫാരിയിൽ സൂക്ഷിക്കുകയായിരുന്നു.
പക്ഷികൾ An Indian peafowl .
11 വ്യത്യസ്ത ഇനം പക്ഷികൾ പ്രദർശനത്തിനായി കൂടുകളിൽ കൂടിച്ചേർത്തു വെളുത്ത ഫെസെന്റ് , സിൽവർ ഫെസെന്റ് , ചുവന്ന കാട്ടുകോഴി , ലൗവ് ബേർഡ്സ് എന്നിവയെല്ലാം ഇതിൽ ഉൾപ്പെടുന്നു ചിത്രശാല Photos of Tyavarekoppa Eye of the Asiatic lion.
Bengal tigers playing in Tyavarekoppa.
Deer .
ഇതും കാണുക Bangalore Division Bayalu Seeme Konkan Tiger versus lion Western Ghats Wildlife of India കുറിപ്പുകൾ Tyavarekoppa Lion and Tiger Reserve എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ത്യാഗരാജൻ ഇംഗ്ലീഷ് വിലാസം https://ml.wikipedia.org/wiki/Thyagaraja
കർണ്ണാടകസംഗീതത്തിലെ ഏറ്റവും പ്രമുഖരായ വാഗ്ഗേയകാരന്മാരിൽ ഒരാളാണ് ത്യാഗരാജൻ ( തെലുങ്ക് : శ్రీ త్యాగరాజ స్వామి; തമിഴ് : ஸ்ரீ தியாகராஜ சுவாமிகள் ജ. 1767) മ.
1847).
ത്യാഗരാജൻ , മുത്തുസ്വാമി ദീക്ഷിതർ , ശ്യാമശാസ്ത്രികൾ എന്നിവർ കർണ്ണാടക സംഗീതത്തിലെ ത്രിമൂർത്തികൾ എന്ന് അറിയപ്പെടുന്നു.
തഞ്ചാവൂരിനടുത്തുള്ള തിരുവാരൂരിൽ 1767 മെയ് 4-ന് ഒരു തെലുങ്ക് ബ്രാഹ്മണകുടുംബത്തിൽ ജനിച്ച അദ്ദേഹം സമീപസ്ഥലമായ തിരുവൈയാറിൽ ആണ് വളർന്നത്.
പണ്ഡിതനായ രാമബ്രഹ്മവും ഗായികയായിരുന്ന സീതമ്മയുമായിരുന്നു അദ്ദേഹത്തിന്റെ മാതാപിതാക്കൾ.
ഇവരുടെ ഇളയമകനായിരുന്നു അദ്ദേഹം.
രാമബ്രഹ്മം 1774-ൽ തഞ്ചാവൂരിൽ നിന്നും തിരുവൈയ്യാറിലേക്ക്  കുടുംബ- സമേതം താമസം മാറുകയും, ത്യാഗരാജൻ അവിടെവെച്ച് പ്രസിദ്ധ സംഗീതജ്ഞനായ സോന്തി വെങ്കിടരമണയ്യയുടെ ശിക്ഷണത്തിൽ സംഗീതം അഭ്യസിക്കുകയും ചെയ്തു.
തെലുങ്ക് , സംസ്കൃതം എന്നീ ഭാഷകളിലും വേദശാസ്ത്രങ്ങളിലും സംഗീതത്തിലും പാണ്ഡിത്യം നേടിയ അദ്ദേഹം സംഗീതത്തിലൂടെ ഭക്തിയും തത്ത്വചിന്തയും പ്രചരിപ്പിച്ച് ലളിതജീവിതം നയിച്ചു.
1847 ജനുവരി 6-ആം തീയതിയാണ് ത്യാഗരാജൻ അന്തരിച്ചത്, തിരുവൈയാറിൽ തന്നെയായിരുന്നു അദ്ദേഹത്തിന്റെ സമാധിയും‍.
കർണാടകസംഗീതം എന്നറിയപ്പെടുന്ന ദക്ഷിണേന്ത്യൻ സംഗീതത്തിന്റെ വളർച്ചയ്ക്കും പ്രചാരണത്തിനും ത്യാഗരാജസ്വാമികൾ അതുല്യവും അമൂല്യവുമായ സംഭാവനകളാണ് നൽകിയിട്ടുള്ളത്.
ശ്രീരാമഭഗവാന്റെ പരമഭക്തനും ഉപാസകനുമായിരുന്ന ത്യാഗരാജസ്വാമികളുടെ വളരെയധികം കീർത്തനങ്ങൾ ശ്രീരാമനെ പ്രകീർത്തിക്കുന്നവയാണ്.
തത്ത്വജ്ഞാനപരങ്ങളും സന്മാർഗജീവിതപ്രേരകങ്ങളുമായ നിരവധി കീർത്തനങ്ങളും അദ്ദേഹം രചിച്ചിട്ടുണ്ട്.
ലൗകികസുഖങ്ങളുടെ പരിത്യാഗവും, നിസ്സംഗത്വവും, ഭഗവൽച്ചരണാഗതിയും, ആത്മസാക്ഷാൽക്കാരവും ഉദ്ബോധിപ്പിക്കുന്നവയാണ് ത്യാഗരാജകീർത്തനങ്ങളിൽ ഭൂരിഭാഗവും.
ത്യാഗരാജസ്വാമികളുടെ സാന്നിദ്ധ്യത്തിൽ സ്വരങ്ങൾ ചിട്ടപ്പെടുത്തിയ കീർത്തനങ്ങളെ, അദ്ദേഹത്തിന്റെ ശിഷ്യപരമ്പരകൾ സൂക്ഷ്മതയോടെ പഠിച്ച് സാധകം ചെയ്ത് പ്രചരിപ്പിക്കുന്നതിനാൽ ആ കീർത്തനങ്ങൾ രൂപഭേദമില്ലാതെ, പൂർ‌വ്വരൂപത്തിൽത്തന്നെ നിലനിന്നു വരുന്നു.
ത്യാഗരാജസ്വാമികളുടെ ജീവിതകാലത്താണ് കർണാടകസംഗീതം പൂർണവളർച്ച പ്രാപിച്ചത് .
അദ്ദേഹം തോഡി , ശങ്കരാഭരണം , കാംബോജി , കല്യാണി തുടങ്ങിയ പ്രസിദ്ധരാഗങ്ങളിൽ വളരെയേറെ കീർത്തനങ്ങൾ രചിച്ചിട്ടുണ്ട്.
അദ്ദേഹം സ്വയം പ്രചരിപ്പിച്ച ഖരഹരപ്രിയ രാഗത്തിലും അനേകം കീർത്തനങ്ങൾ വിരചിച്ചിട്ടുണ്ട്.
ത്യാഗരാജസ്വാമികൾ ഘനരാഗങ്ങളായ നാട്ട , ഗൗള , ആരഭി , വരാളി , ശ്രീരാഗം എന്നിവയിൽ യഥാക്രമം രചിച്ച ജഗദാനന്ദകാരക , ദുഡുകുഗല , സാധിഞ്ചനെ , കനകനരുചിര , എന്തരോ മഹാനുഭവുലു എന്നീ കീർത്തനങ്ങൾ അദ്ദേഹത്തിന്റെ സംഗീത സിദ്ധിയുടെയും സാഹിത്യ ജ്ഞാനത്തിന്റെയും ഈശ്വരഭക്തിയുടെയും പ്രത്യക്ഷഭാവങ്ങളായി പ്രശോഭിക്കുന്നു.
ഇവ പഞ്ചരത്നകീർത്തനങ്ങൾ എന്നറിയപ്പെടുന്നു.
സുന്ദരകൃതികളാൽ കർണാടകസംഗീതത്തെ സമ്പന്നമാക്കിയ ത്യാഗരാജസ്വാമികൾ സംഗീതവിദ്വാന്മാർക്കും സംഗീതവിദ്യാർത്ഥികൾക്കും നിത്യസ്മരണീയനായ 'സദ്ഗുരു’വായി എന്നെന്നും വിരാജിക്കുന്നു.
"ത്യാഗരാജ" എന്ന് ആണ് അദ്ദേഹം കൃതികളിൽ മുദ്ര ആയി ഉപ‌യോഗിച്ചിരുന്നത്.
ത്യാഗരാജരും ആനന്ദഭൈരവിയും
വളരെ പ്രസിദ്ധവും പുരാതനവുമായ ആനന്ദഭൈരവി രാഗത്തിൽ ത്യാഗരാജസ്വാമികളുടെ വെറും നാലു കൃതികളേ ഉള്ളൂ.
ഇതേപ്പറ്റി ഒരു കഥയുണ്ട്.
ഒരിക്കൽ സ്വാമികൾ ഒരു നാടോടി സംഘത്തിന്റെ നൃത്ത-നാടക പരിപടി കാണുകയുണ്ടായി.
കൃഷ്ണന്റെയും രാധയുടെയും കഥയുള്ള ആ പരിപാടിയിൽ ആനന്ദഭൈരവി രാഗത്തിൽ മഥുര നഗരിലോ എന്നു തുടങ്ങുന്ന ഗാനം അവർ പാടിയത് അദ്ദേഹത്തിനു വളരെയധികം ഇഷ്ടമാവുകയും അവർക്ക് ഇഷ്ടമുള്ള തനിക്കു നൽകാനാവുന്ന ഒരു സമ്മാനം ആവശ്യപ്പെട്ടുകൊള്ളാൻ പറയുകയും ചെയ്തു.
ഏറെ നേരത്തെ ചിന്തയ്ക്കു ശേഷം അവർ ആനന്ദഭൈരവി തന്നെ സമ്മാനമായി ചോദിച്ചു.
അതായത് ഇനി മേലാൽ സ്വാമികൾ ആ രാഗം പാടരുത് എന്നാണ് അവർ ആവശ്യപ്പെട്ടത്.
ഭാവിയിൽ ഈ കഥ കേൾക്കുന്നവർ തങ്ങളെ ഓർക്കാൻ വേണ്ടിയാണത്രേ അവർ അങ്ങനെയൊരു ആവശ്യം ഉന്നയിച്ചത്.
ഇവയും കാണുക ത്യാഗരാജ ആരാധന പഞ്ചരത്നകൃതികൾ ചിത്രശാല തഞ്ചാവൂരിനു സമീപം തിരുവൈയാറിലെ ത്യാഗരാജ സമാധി.
അവലംബങ്ങൾ പുറത്തേക്കുള്ള കണ്ണികൾ Tyagaraja എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
kritis from musicindiaonline.com Archived 2007-07-02 at the Wayback Machine .
Cleveland Thyagaraja Aradhana Annual Tyagaraja Aradhana at Salt Lake City, Utah Annual Tyagaraja Aradhana at Chicago Archived 2007-04-05 at the Wayback Machine .
One of the Great Music Trinities in carnatic music Archived 2007-10-09 at the Wayback Machine .
Everything about Saint Thyagarajar Archived 2014-12-18 at the Wayback Machine .
Lyrics of all Thyagaraja Compositions
ചെങ്കറുപ്പൻ മുളവാലൻ ഇംഗ്ലീഷ് വിലാസം https://ml.wikipedia.org/wiki/Elattoneura_souteri
ശരീരത്തിന് ചുവപ്പും കറുപ്പും നിറമുള്ള പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് ചെങ്കറുപ്പൻ മുളവാലൻ ( ശാസ്ത്രീയനാമം : Elattoneura souteri ) .
കർണാടകത്തിലും വടക്കൻ കേരളത്തിലുമാണ് ഈ തുമ്പിയെ മുഖ്യമായും കണ്ടെത്തിയിട്ടുള്ളത്.
നാണംകുണുങ്ങികളായ ഈ തുമ്പികൾ കാട്ടരുവികളുടെ തീരത്തുള്ള മുളയിലോ , ചൂരലിലോ , മറ്റു കുറ്റിച്ചെടികളിലോ പതുങ്ങിയിരിക്കാൻ ഇഷ്ടപ്പെടുന്നു.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ ചെങ്കറുപ്പൻ മുളവാലൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ചെങ്കറുപ്പൻ മുളവാലൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ചെങ്കഴമ ഇംഗ്ലീഷ് വിലാസം https://ml.wikipedia.org/wiki/Chenkazama ചെങ്കഴമ അരി
കേരളത്തിൽ കൃഷിചെയ്തിരുന്ന ഒരു പരമ്പരാഗത നെല്ലിനമാണ് ചെങ്കഴമ .
പട്ടാമ്പി പ്രാദേശിക കാർഷിക ഗവേഷണ കേന്ദ്രത്തിൽ നിന്ന് പുനരുദ്ധീകരിച്ച് ഇതിന്റെ മികച്ച ഇനങ്ങൾ പുറത്തിറക്കിയിട്ടുണ്ട് .
വിരിപ്പ് കൃഷിക്ക് മാത്രമേ ഈ നെല്ലിനം ഉപയോഗിക്കാറുള്ളൂ.
മൂപ്പ് 125 ദിവസം മുതൽ 130 ദിവസം വരെ.
വിളവ് ഹെക്റ്ററിന് ശരാശരി 2.5 ടൺ നെല്ല്.
അരിക്ക് ചുവപ്പ് നിറമാണ്.
തണ്ടിനും ഇലകൾക്കും ഇളം വയലറ്റുനിറമുണ്ട്.
അതിനാൽ കളനിയന്ത്രണത്തിന് കൂടുതൽ എളുപ്പമാണ്.
അവലംബം ↑ ↑ {{ cite book }} : | access-date= requires | url= ( help ) ; Check date values in: | accessdate= ( help )
ചെങ്കള ഇംഗ്ലീഷ് വിലാസം https://ml.wikipedia.org/wiki/Chengala
12°30′31″N 75°03′21″E ﻿ / ﻿ 12.508710°N 75.055770°E ﻿ / 12.508710; 75.055770 കാസർഗോഡ് ജില്ലയിലെ ഒരു ഗ്രാമമാണ്‌ ചെങ്കള .
ഈ ഗ്രാമം കാസർഗോഡ് നിന്ന് നാലു മൈൽ  കിഴക്കായി സ്ഥിതിചെയ്യുന്നു.
Hudha Masjidh, Bevincha ജനസംഖ്യ
2001-ലെ കനേഷുമാരി പ്രകാരം ചെങ്കളയിലെ ജനസംഖ്യ 13888 ആണ്‌.
ഇതിൽ 6956 പുരുഷന്മാരും 6932 സ്ത്രീകളുമുൾപ്പെടുന്നു .
പ്രാന്തപ്രദേശങ്ങളും ഗ്രാമങ്ങളും പൊയിനാച്ചി , ബന്തടുക്ക , ബദിയടുക്ക ബോവിക്കനം, ഇടനീർ , പോവാൽ, മുളിയാർ തെക്കിൾ ഫെറി, കടവിൽ, മുണ്ടക്കായ്, അലൂർ റഹ്മത്ത് നഗർ, ആലമ്പടി, നെല്ലിക്കാട്ട് കാറഡുക്ക , നേക്കർജെെ തൈവളപ്പ്,ഏർമാലം,നാലാമിൽ,സന്തോഷ് നഗർ, അവലംബം 1 2 {{ cite web }} : | first= missing | last= ( help ) CS1 maint: multiple names: authors list ( link )
കശുവണ്ടി,അടയ്ക്ക,പുകയില എന്നിവയാണ് ഇവിടത്തെ പ്രധാന കൃഷി മാർഗം.
Chengala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെങ്കാര ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Aglaia_apiocarpa
പശ്ചിമഘട്ടതദ്ദേശവാസിയായ ഒരു മരമാണ് ചെങ്കാര .
( ശാസ്ത്രീയനാമം : Aglaia apiocarpa ) .
ശ്രീലങ്കയിലും കാണുന്ന ഈ വൃക്ഷം ആവാസവ്യവസ്ഥയുടെ നാശത്താൽ വംശനാശ ഭീഷണി നേരിടുന്നുണ്ട് .
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Aglaia apiocarpa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Aglaia apiocarpa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെങ്കള ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chengala_Gramapanchayat തെക്കിൽ പാലം, വടക്കോട്ട് നോക്കി
കാസർഗോഡ് ജില്ലയിലെ കാസർഗോഡ് താലൂക്കിൽ കാസർഗോഡ് ബ്ളോക്കിൽ ചെങ്കള, മുട്ടത്തൊടി, പാടി, നെക്രാജെ എന്നീ  വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 53.79 ചതുരശ്ര കിലോമീറ്റർ വിസ്തീർണ്ണമുള്ള ചെങ്കള ഗ്രാമ പഞ്ചായത്ത് .
ഇവിടെയുള്ള മിക്ക ആൾക്കരും കർഷകരാണ്.
NH 17 റോഡാണു ഇതിലെ കടന്നു പൊകുന്ന പ്രധാന പാത.
കവുങ്ങ്, തെങ്ങ്, കുരുമുളക്,നെല്ല്, വാഴ തുടങ്ങിയവയായിരുന്നു പ്രധാന വിളകൾ.
ഇപ്പോൾ നെല്ല് കുറഞ്ഞു വന്നു, കൂടാതെ റബ്ബർ കൃഷി വ്യാപകമായി വരികയാണു ഇവിടെ.
അതിരുകൾ തെക്ക്‌ - ചെമ്മനാട്, കാറഡുക്ക പഞ്ചായത്തുകൾ വടക്ക് - ബദിയഡുക്ക, കുംബഡാജെ പഞ്ചായത്തുകൾ കിഴക്ക് - കിഴക്ക് മുളിയാർ, കാറഡുക്ക, കുംബഡാജെ പഞ്ചായത്തുകൾ പടിഞ്ഞാറ് - കാസർഗോഡ് നഗരസഭയും, മധൂർ, ചെമ്മനാട് പഞ്ചായത്തുകളും വാർഡുകൾ
1	കല്ലക്കട്ട, 2	അടുക്കം, 3	നെല്ലിക്കട്ട, 4	പിലാക്കട്ട, 5	നാരന്വാടി,	6	അർളടുക്ക, 7	ബാലടുക്ക,8 എ‍ടനീർ 9	പാടി,	10	ആലംപാടി,	11	പടിഞ്ഞാർമൂല, 12	തൈവളപ്പ്,	13	ചെർക്കള വെസ്റ്റ്, 14	ചെർക്കള, 15	ബേർക്ക
16	പുലിക്കുണ്ട്, 17	ബേവിഞ്ച,	18	ചേരൂർ,	19	ചെങ്കള, 20	പാണലം, 21	നായന്മാർമൂല ടൗൺ, 22	സിവിൽ സ്റ്റേഷൻ,
23	എരുതുംകടവ് സ്ഥിതിവിവരക്കണക്കുകൾ ജില്ല കാസർഗോഡ് ബ്ലോക്ക് കാസർഗോഡ്‌ വിസ്തീര്ണ്ണം 53.79 ചതുരശ്ര കിലോമീറ്റർ ജനസംഖ്യ 38,550 പുരുഷന്മാർ 19,607 സ്ത്രീകൾ 18,943 ജനസാന്ദ്രത 717 സ്ത്രീ : പുരുഷ അനുപാതം 966 സാക്ഷരത 79.96% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/chengalapanchayat Archived 2016-08-07 at the Wayback Machine .
ചെങ്കളത്ത് കുഞ്ഞിരാമ മേനോൻ ഇംഗ്ലീഷ് വിലാസം https://ml.wikipedia.org/wiki/Chengalathu_Kunhirama_Menon
മലയാളത്തിലെ ഒരു എഴുത്തുകാരനും പത്രപ്രവർത്തകനുമായിരുന്നു ' ചെങ്കളത്ത് കുഞ്ഞിരാമ മേനോൻ' (1857-1935).
മലയാള പത്രപ്രവർത്തനത്തിന്റെ പിതാവ് എന്നു പോലും അദ്ദേഹത്തെ വിളിക്കാം , , .
യഥാർത്ഥത്തിലുള്ള ഒരു വാർത്താപത്രം മലബാറിൽനിന്നു ആദ്യമായി  പ്രസിദ്ധപ്പെടുത്തുന്നതും കുഞ്ഞിരാമ മേനോനാണ്.
1884-ൽ കേരളപത്രിക എന്ന പത്രം സ്ഥാപിച്ച ചെങ്കളത്ത് കുഞ്ഞിരാമ മേനോൻ 48 വർഷം പത്രാധിപത്യം വഹിച്ചിട്ടുണ്ട് , .
ഇത്രയും നീണ്ടകാലം പത്രാധിപത്യം വഹിക്കുന്നതു പിൽക്കാലത്തും അപൂർവമാണ്.
1857ൽ കോഴിക്കോട്ടാണ് ജനനം.
കോട്ടക്കൽ മുല്ലശ്ശേരി കരുണാകര മേനോന്റെയും ചെങ്കളത്ത് നാരായണിയമ്മയുടെയും ഏഴു മക്കളിൽ അഞ്ചാമനായിരുന്നു.
നാട്ടെഴുത്തച്ഛന്റെ കീഴിലായിരുന്നു പ്രാഥമിക വിദ്യാഭ്യാസം.
കോളേജിൽനിന്ന് എഫ്.എ പരീക്ഷ പാസ്സായി.
മദ്രാസ് പ്രസിഡൻസി കോളേജിൽനിന്നാണ് ബി.എ. പാസ്സായത്.
മലബാറിലെ ആദ്യത്തെ ബി.എ.ബിരുദധാരിയാണ് എന്നു കരുതപ്പെടുന്നു.
തുടർന്ന് കോഴിക്കോട്ടെ ബാസൽ മിഷൻ വിദ്യാലയത്തിൽ അധ്യാപകനായി പ്രവർത്തിച്ചിട്ടുണ്ട്.
ബ്രിട്ടീഷ് സർവ്വീസിൽ നല്ല പദവികൾ ലഭിക്കുമായിരുന്നു എങ്കിലും പത്രപ്രവർത്തനമാണ് അദ്ദേഹം ജീവിതമാർഗ്ഗമായി തിരഞ്ഞെടുത്തത്.
1885-ൽ ഇന്ത്യൻ നാഷനൽ കോൺഗ്രസ്സിന്റെ സ്ഥാപനസമ്മേളനത്തിൽ കുഞ്ഞിരാമമേനോൻ പങ്കെടുത്തു.
1895ൽ ലണ്ടനിൽ നടന്ന  ലോകപത്രാധിപ സമ്മേളനത്തിൽ പങ്കെടുക്കാൻ ക്ഷണിക്കപ്പെട്ട മൂന്നു ഇന്ത്യൻ പത്രാധിപന്മാരിൽ ഒരാളായിരുന്നു കുഞ്ഞിരാമ മേനോൻ.
ദ ഹിന്ദു , അമൃത്ബസാർ പത്രിക എന്നിവയുടെ പത്രാധിപന്മാരാണ് ക്ഷണിക്കപ്പെട്ട മറ്റു രണ്ട് പത്രാധിപന്മാർ.
ഒരു വർഷം അദ്ദേഹം ഇംഗ്ലണ്ടിലും മറ്റു യൂറോപ്യൻ രാജ്യങ്ങളിലും പര്യടനം നടത്തി.
1884-ൽ കേരളപത്രിക പത്രം സ്ഥാപിക്കുന്നത് ടി.എം.അപ്പുനെടുങ്ങാടി , കെ.ടി.വർഗ്ഗീസ്, കണ്ണമ്പ്ര  വലിയ ഉണ്ണിനായർ എന്നിവരുടെ സഹായത്തോടെയാണ്.
കൽക്കത്തയിലെ ആനന്ദബസാർ പത്രിക യുടെ മാതൃകയിൽ ഒരു പത്രസ്ഥാപനം ആണ് അദ്ദേഹം ലക്ഷ്യമിട്ടത്. 'എന്റെ കേരളപത്രിക എന്ന പത്രം മലയാളജില്ലയിൽ മലയാളഭാഷയിലെ ഒന്നാമത്തെ പത്രമാണ്' എന്ന് കുഞ്ഞിരാമമേനോൻ സ്വദേശാഭിമാനി രാമകൃഷ്ണപിള്ളയുടെ വൃത്താന്തപത്രപ്രവർത്തനം എന്ന കൃതിക്ക് എഴുതിക്കൊടുത്ത പ്രസ്താവനയിൽ അവകാശപ്പെടുന്നുണ്ട്.
മലയാളജില്ല എന്ന പ്രയോഗം മലബാറിനെക്കുറിച്ചാണ് എന്നുവേണം കരുതാൻ.
കാരണം, 1881 ജനുവരി ഒന്നിന് കൊച്ചിയിൽ ദേവ്ജി ഭീമ്ജി എന്നഗുജറാത്തുകാരൻ കേരളമിത്രം വാരിക തുടങ്ങിയിരുന്നു.
കണ്ടത്തിൽ വറുഗീസ് മാപ്പിള ആയിരുന്നു ആദ്യപത്രാധിപർ.
അക്കാലത്തെ പത്രങ്ങൾ, വിദേശപത്രങ്ങൾപോലും, നടന്ന സംഭവങ്ങൾ വായനക്കാരെ അറിയിക്കുക മാത്രമാണ് ചെയ്തിരുന്നത്.
സംഭവങ്ങളെക്കുറിച്ച് അഭിപ്രായങ്ങൾ പറയുക പതിവില്ല.
പൊതുജനങ്ങൾക്ക് അഭിപ്രായം ഇല്ലാത്ത, ഉദ്യോഗസ്ഥന്മാർക്കും പ്രമാണിമാർക്കും മാത്രം അഭിപ്രായം ഉണ്ടായിരുന്ന കാലമായിരുന്നു അത്.
വാർത്തയോടൊപ്പം അഭിപ്രായങ്ങളും വിമർശനങ്ങളും ആവശ്യങ്ങളും ചേർക്കുക എന്ന രീതിക്കു തുടക്കം കുറിക്കുന്നത് കുഞ്ഞിരാമ മേനോൻ ആണ്.
കേരളപത്രിക പ്രസിദ്ധീകരണം തുടങ്ങിയ ശേഷമുള്ള കാൽനൂറ്റാണ്ടിനകം പൊതുജനങ്ങളും ലോകകാര്യങ്ങളെക്കുറിച്ച് അറിവു സമ്പാദിക്കുകയും അവയെക്കുറിച്ച് അഭിപ്രായങ്ങൾ ഉണ്ടാക്കുകയും ചെയ്തിരുന്നു.
പത്രാധിപന്മാരുടെ ലണ്ടൻ സമ്മേളനത്തിൽ അദ്ദേഹത്തിനു പുറമെ ദ് ഹിന്ദു വിന്റെയും അമൃതബസാർപത്രിക പത്രത്തിന്റെയും പത്രാധിപന്മാരാണ് പങ്കെടുത്തിരുന്നത്.
ദേശീയതലത്തിൽത്തന്നെ അദ്ദേഹം നേടിയ അംഗീകാരത്തിന്റെ സൂചനയായി ഇതു കണക്കാക്കെപ്പടുന്നു.
ഭരണാധികാരികൾ കേരളപത്രിക യ്ക്കും കുഞ്ഞിരാമ മേനോനും വലിയ ബഹുമാനവും അംഗീകാരവും നൽകിയിരുന്നുവെങ്കിലും കുഞ്ഞിരാമ മേനോൻ അധികൃതരുടെ നയങ്ങളെ വിമർശിക്കുന്നതിൽ ഒട്ടും മടികാണിച്ചിട്ടില്ലെന്നു കെ.പി.കേശവമേനോൻ എഴുതിയിട്ടുണ്ട്.
ഗവണ്മെന്റിനെതിരെ എഴുതിയതിന് മാപ്പു പറയണമെന്ന് ആവശ്യപ്പെട്ടപ്പോൾ വഴങ്ങാതിരുന്ന പത്രാധിപർക്ക് 51 പിഴ ശിക്ഷ ലഭിച്ച കാര്യവും കേശവമേനോൻ അനുസ്മരിക്കുന്നുണ്ട്.
തുടക്കത്തിൽ ഏതാണ്ട് ഏകനായാണ് കുഞ്ഞിരാമമേനോൻ കേരളപത്രിക നടത്തിപ്പോന്നതെങ്കിലും പ്രമുഖരായ വേങ്ങയിൽ കുഞ്ഞിരാമൻ നായനാർ , അപ്പു നെടുങ്ങാടി , ഒ. ചന്തുമേനോൻ , സി.പി. അച്യുതമേനോൻ , മൂർക്കോത്തു കുമാരൻ തുടങ്ങിയ പ്രമുഖർ കേരളപത്രികയിൽ പിന്നീട് എഴുതിപ്പോന്നു.
പത്രപ്രവർത്തനത്തെക്കുറിച്ചുള്ള മലയാളത്തിലെ ആദ്യഗ്രന്ഥം സ്വദേശാഭിമാനി രാമകൃഷ്ണപിള്ള 1912-ൽഎഴുതിയപ്പോൾ അതിൽ പ്രസ്താവന എഴുതാൻ അഭ്യർത്ഥിച്ചത് ചെങ്കളത്ത് കുഞ്ഞിരാമമേനോനോടായിരുന്നു.
കേരളപത്രിക ഇഷ്ടപ്പെട്ട തിരുവിതാംകൂർ രാജാവ് പ്രസിദ്ധീകരണത്തിന്റെ കോപ്പികൾ വാങ്ങിപ്പിച്ച് ഉദ്യോഗസ്ഥന്മാർക്കു വിതരണം ചെയ്തുപോന്നതും എടുത്തുപറയേണ്ട സംഗതിതന്നെ.
മാധ്യമസദാചാരവും മര്യാദയും ഉയർത്തിപ്പിടിച്ചുകൊണ്ട്, ശരിക്കും അന്തസ്സുള്ള പത്രപ്രവർത്തനമാണ് കുഞ്ഞിരാമ മേനോൻ നടത്തിയിരുന്നത് എന്നു അംഗീകരിച്ചുകൊണ്ട് അദ്ദേഹത്തിന്റെ ഷഷ്ടിപൂർത്തിവേളയിൽ മലയാള മനോരമ അദ്ദേഹത്തെക്കുറിച്ച് ഒരു മുഖപ്രസംഗംതന്നെ എഴുതി.
1933-ൽ അദ്ദേഹം ആരോഗ്യകാരണങ്ങളാൽ പത്രച്ചുമതല ഉപേക്ഷിച്ചു.
1935 സെപ്തംബർ 16-ന് 78-ആം വയസ്സിൽ അദ്ദേഹം അന്തരിച്ചു.
പിന്നീട് മൂന്നാമത്തെ മകൻ പത്മനാഭമേനോന്റെ പത്രാധിപത്യത്തിൽ കേരളപത്രിക കുറച്ചുകാലം കൂടി നടന്നുപോന്നു.
ഒടുവിൽ സാമ്പത്തികപ്രതിസന്ധി കാരണം പ്രസിദ്ധീകരണം നിർത്തി.
1885ൽ കോൺഗ്രസ്സിന്റെ രൂപവൽക്കരണയോഗത്തിൽ പങ്കെടുത്ത കുഞ്ഞിരാമ മേനോൻ എട്ടുവർഷത്തോളം കോൺഗ്രസ്സിന്റെ പ്രധാന പ്രവർത്തകനായിരുന്നു.
പക്ഷേ, കോൺഗ്രസ് ബന്ധം ഉപേക്ഷിച്ച് അദ്ദേഹം പ്രസ്ഥാനത്തിന്റെ ഒരു വിമർശകനായും മാറി.
നിസ്സഹകരണസമരത്തിന്റെ കടുത്ത വിമർശകനായിരുന്നു അദ്ദേഹം.
1923-ൽ കോഴിക്കോട്ട് മാതൃഭൂമി പത്രം തുടങ്ങാൻതന്നെ ഒരു കാരണം ദേശീയപ്രസ്ഥാനത്തെ പിന്തുണയ്ക്കുന്ന മറ്റൊരു പത്രവും ഇല്ല എന്നതാണ്.
കുഞ്ഞിരാമ മേനോൻ പക്ഷേ, ബ്രിട്ടീഷ് ഗവണ്മെന്റിന്റെ സ്ഥിരം അനുകൂലിയുമായിരുന്നില്ല.
വിമർശിക്കേണ്ടപ്പോൾ വിമർശിക്കാറുമുണ്ട്.
കുഞ്ഞിരാമ മേനോൻ അക്കാലത്തു പൊതുരംഗത്തും സജീവമായി പ്രവർത്തിക്കുന്നുണ്ടായിരുന്നു.
മുൻസിപ്പൽ കൗൺസിൽ, താലൂക്ക് ബോർഡ്, ഡിസ്ട്രിക്റ്റ് ബോർഡ് എന്നിവയിൽ അദ്ദേഹം അംഗമായിരുന്നിട്ടുണ്ട്.
ശ്രീനാരായണ ഗുരുവിന്റെയും എസ്.എൻ.ഡി.പി.യോഗത്തിന്റെയും പ്രവർത്തനങ്ങളെ അദ്ദേഹം എപ്പോഴും പിന്തുണച്ചിട്ടുണ്ട്.
1921 ലെ കലാപത്തിനു ശേഷം രൂപവൽക്കരിച്ച പുനരുദ്ധാരണക്കമ്മിറ്റിയുടെ ചെയർമാനായിരുന്നു.
1886-ൽ കോഴിക്കോട്ടെ ചാലപ്പുറം ഗണപത് ഹൈസ്‌കൂൾ സ്ഥാപിക്കുന്നതിൽ അദ്ദേഹം മുഖ്യപങ്ക് വഹിച്ചിട്ടുണ്ട്.
കുഞ്ഞിരാമ മേനോൻ 26ാം വയസ്സിൽ വിവാഹിതനായി.
കുമരനെല്ലൂർ വള്ളിക്കാട്ട് വേളത്തെ കല്ല്യാണി അമ്മയാണ് ഭാര്യ.
ആറു മക്കളുണ്ട്.
ആദ്യകാലത്തു താമസിച്ചിരുന്നത് ചാലപ്പുറത്ത് ചെങ്കളത്ത് തറവാട്ടിലായിരുന്നു.
പിന്നീട് 1919-ൽ സ്വന്തം വീട്ടിലേക്കു മാറി.
ഭാര്യ 1941-ൽ അന്തരിച്ചു.
ആറു പുത്രന്മാരാണുണ്ടായിരുന്നത്.
മൂത്ത മകൻ അച്യുത മേനോൻ ദ് ഹിന്ദു പത്രത്തിൽ സബ് എഡിറ്ററായിരുന്നു.
എം.ആർ.കെ.സി എന്ന പേരിലും  ചെങ്കളത്ത് ചെറിയ കുഞ്ഞിരാമ മേനോൻ എന്ന പേരിലും  അറിയപ്പെട്ടിരുന്ന സാഹിത്യകാരനായ സഹോദരൻ ചെറിയ കുഞ്ഞിരാമ മേനോൻ കുറെക്കാലം കേരളപത്രിക യിൽ പ്രവർത്തിച്ചിട്ടുണ്ട്.
അവലംബം ↑ [ http://jimlysaju.blogspot.in/2013/09/blog-post_1311.html%7Chttp://jimlysaju.blogspot.in%5Bപ്രവർത്തിക്കാത്ത+കണ്ണി%5D ↑ |keralasahityaakademi.org ↑ |ജോർജ്ജ് പട്ടാഭിഷേകം ↑ Archived 2020-09-26 at the Wayback Machine . |nprajendran.com ↑ Archived 2017-03-31 at the Wayback Machine . |mediamagazine.in 1 2 വൃത്താന്തപത്രപ്രവർത്തനം-രാമകൃഷ്ണപിള്ള. പ്രസ്താവന സി.കുഞ്ഞുരാമമേനോൻ ↑ സമകാലീനരായ ചില മലയാളികൾ - കെ.പി.കേശവമേനോൻ (പേജ് 21) ↑ കേരള പത്രപ്രവർത്തനം സുവർണാധ്യായങ്ങൾ -ജി.
പ്രിയദർശനൻ (പേജ് 28)
ചെങ്കാലി പാൽത്തുമ്പി ഇംഗ്ലീഷ് വിലാസം https://ml.wikipedia.org/wiki/Copera_vittata
പാൽത്തുമ്പി കുടുംബത്തിൽ ഉള്ള വളരെ നീണ്ടു നേർത്ത ശരീരമുള്ള ഒരിനം സൂചിത്തുമ്പിയാണ് ചെങ്കാലി പാൽത്തുമ്പി - Blue Bush Dart .
(ശാസ്ത്രീയനാമം:- Copera vittata ).
ഇന്ത്യയിലെ മിക്ക സംസ്ഥാനങ്ങൾ ഉൾപ്പെടെ ഏഷ്യൻ രാജ്യങ്ങളായ ബ്രൂണൈ , ഇന്തോനേഷ്യ , ലാവോസ് , മലേഷ്യ , നേപ്പാൾ , മ്യാന്മാർ , ഫിലിപ്പീൻസ് , സിംഗപ്പൂർ , തായ്‌ലന്റ് , വിയറ്റ്നാം എന്നിവിടങ്ങൾ ഇവയുടെ സഹജമായ വാസമേഖലകളാണ്.
മഞ്ഞക്കാലി പാൽത്തുമ്പിയോട് വളരെ സാമ്യമുള്ള ഒരിനമാണിത്.
ഇവയുടെ കാലുകൾക്ക് മഞ്ഞ കലർന്ന ചുവപ്പു നിറമാണ്.
ഉരസ്സിന്റെ മുകൾ ഭാഗം കറുപ്പു നിറത്തിലും വശങ്ങളിൽ ചോക്ലേറ്റ് നിറവുമാണ്.
ഉരസ്സിൽ നീല വരകളും വാലിന്റെ അറ്റത്തായി വെള്ള പൊട്ടും കാണപ്പെടുന്നു.
മഞ്ഞക്കാലി പാൽത്തുമ്പിയിൽനിന്നും ഇതിനെ വേർതിരിക്കുന്നത് കുറുവാലുകളുടെ വലിപ്പവും രൂപവും നോക്കിയാണ്.
ആൺതുമ്പിയുടെ മുകളിലത്തെ കുറുവാലുകൾക്ക് ഉദരത്തിലെ പത്താം ഖണ്‌ഡത്തിന്റെ അത്രയുംതന്നെ നീളമുണ്ടാകും.
താഴത്തെ കുറുവാലുകൾക്കാകട്ടെ ഇവയുടെ ഇരട്ടിനീളവും.
എന്നാൽ മഞ്ഞക്കാലി പാൽത്തുമ്പിയുടെ മുകളിലത്തെ കുറുവാലുകൾക്ക് ഉദരത്തിലെ പത്താം ഖണ്‌ഡത്തിന്റെ പകുതി നീളമേ ഉണ്ടാകൂ.
താഴത്തെ കുറുവാലുകൾക്കാകട്ടെ ഇവയുടെ നാലിരട്ടിയെങ്ങിലും നീളമുണ്ടാകും.
ചിത്രശാല കുറുവാൽ (ചെങ്കാലി പാൽത്തുമ്പി) കുറുവാൽ ( മഞ്ഞക്കാലി പാൽത്തുമ്പി ) പ്രായപൂർത്തിയാകാത്ത ആൺതുമ്പി പ്രായപൂർത്തിയാകാത്ത പെൺതുമ്പി ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ ചെങ്കാലി പാൽത്തുമ്പി എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ചെങ്കാലി പാൽത്തുമ്പി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) കവാടം: ജീവശാസ്ത്രം
ചെങ്കറുപ്പൻ അരുവിയൻ ഇംഗ്ലീഷ് വിലാസം https://ml.wikipedia.org/wiki/Euphaea_fraseri
ശരീരത്തിന് കറുപ്പും ചുവപ്പും നിറവും അതിൽ മഞ്ഞ വരകളുമുള്ള അരുവിയൻ കുടുംബത്തിൽ ഉള്ള ഒരു ചെറിയ സൂചിത്തുമ്പിയാണ് ചെങ്കറുപ്പൻ അരുവിയൻ ( ശാസ്ത്രീയനാമം : Euphaea fraseri ) .
മറ്റ് അരുവിയന്മാരെ അപേക്ഷിച്ച് ചിറകിലെ കറുത്ത പാട് ചെറുതായിരിക്കും.
ചുണ്ടിന് നീലനിറമാണ്.
കറുപ്പ് നിറമുള്ള മുൻകാലുകളും ഉരസ്സിലെ നീലയും മഞ്ഞയും വരകളും ഇവയെ തിരിച്ചറിയുവാൻ സഹായിക്കുന്നു.
നാട്ടിൻ പുറങ്ങളിലും കാവുകളിലും മൂവായിരം അടി വരെ ഉയരമുള്ള വനപ്രദേശങ്ങളിലും ഇവയെ കാണാം.
ഒഴുക്കുള്ള അരുവികളിലും പുഴകളിലുമാണ് കാണപ്പെടുന്നത്.
തവിട്ടുനിറമുള്ള കണ്ണുകളുടെ കീഴ്‌ഭാഗം ചാരനിറമാണ്.
ഇളംനീല മേൽചുണ്ടാണ് ഇവയ്ക്കുള്ളത്.
ഉരസ്സിന് മുകൾ ഭാഗം കറുപ്പും അതിൽ ഇളം നീലയും മഞ്ഞയും വരകളുമുണ്ട്.
ഉരസ്സിന്റെ വശങ്ങളിൽ തീമഞ്ഞയും അടിഭാഗം ചുവന്നതുമാണ്.
കാലുകൾക്ക് ചുവന്നനിറമാണ്.
എന്നാൽ മുൻ വശത്തെ ഒരു ജോഡി കറുപ്പു നിറമായിരിക്കും.
ചുവന്ന ഉദരത്തിന്റെ അവസാന മൂന്നു ഖണ്ഡങ്ങളുടെ മുകൾഭാഗം കറുത്തതാണ്.
നീളം കുറഞ്ഞതും ഉരുണ്ടതുമായ പിൻ ചിറകിന്റെ അഗ്രഭാഗം പുറമേ കറുപ്പുനിറവും അകവശത്ത് തിളങ്ങുന്ന ചുവപ്പുനിറമുള്ള പാടുമുണ്ട്.
തവിട്ടുനിറമുള്ള കണ്ണുകളുടെ കീഴ്‌ഭാഗം മങ്ങിയ മഞ്ഞനിറമാണ്.
കറുത്ത ശരീരത്തിൽ   മഞ്ഞ വരകളുമുണ്ട്.
സുതാര്യമായ ചിറകിൽ നേരിയ തവിട്ടു നിറമുണ്ട്.
ഉണങ്ങിയ മരക്കുറ്റികളിലും പാറകളിലുമായി പാറിപ്പറന്നു നടക്കും.
ഇണയെ ആകർഷിക്കുവാനും ശത്രുക്കളെ ഭയപ്പെടുത്തുവാനുംചിറകു വിടർത്തി പിടിക്കാറുണ്ട്,.
അപൂർവ്വമായിട്ടാണ് പെൺതുമ്പികൾ ജലാശയത്തിനടുത്ത് വരാറുള്ളത്.
ശുദ്ധജലത്തിന്റെ സൂചകമാണ് ഈ തുമ്പിയുടെ സാന്നിദ്ധ്യം.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ ചെങ്കറുപ്പൻ അരുവിയൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ചെങ്കറുപ്പൻ അരുവിയൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ചെങ്കല്ല് ഇംഗ്ലീഷ് വിലാസം https://ml.wikipedia.org/wiki/Laterite വെട്ടിവച്ചിരിക്കുന്ന ചെങ്കല്ല് ചെങ്കല്ല് നിറഞ്ഞ ഒരു പ്രദേശം - കാസർഗോഡ് ജില്ലയിലെ കോടോത്തുനിന്നുള്ള ചിത്രം ചെങ്കല്ല് ശിൽപം
ലാറ്ററൈറ്റ് എന്ന് ഇംഗ്ലീഷിൽ വിളിക്കുന്ന കായാന്തരിതശിലകളിൽ നിന്നും വെട്ടിയെടുക്കുന്ന ചുവന്ന നിറമുള്ള കല്ലാണ് ചെങ്കല്ല് അഥവാ വെട്ടുകല്ല് .
ചില പ്രത്യേകതരം പാറ പ്രദേശങ്ങളിൽ നിന്നാണ് ഇത് വെട്ടിയെടുക്കുന്നത്.
ചെങ്കല്ല്  ഉപയോഗിക്കുന്നത് പ്രധാനമായും  കെട്ടിടങ്ങൾ, ചുറ്റുമതിലുകൾ ഇവയുടെ നിർമ്മാണത്തിനാണ് .
കോൺക്രീറ്റ് മേൽക്കൂരയുളള ഇരുനില വീടുകളുടെ ഭാരവാഹകങ്ങളായ ഭിത്തികൾ നിർമ്മിക്കുന്നതിനും കേരളത്തിലെമ്പാടും വെട്ടുകല്ല് ഉപയോഗിച്ചു വരുന്നു.
ചെങ്കല്ല് വെട്ടിയെടുക്കുന്ന സ്ഥലങ്ങളാണ് ചെങ്കല്ല് മട അല്ലെങ്കിൽ കപ്പണ (കൽ പണ) എന്നുപറയുന്നത്.
മുൻപ് നീളമുള്ള പ്രത്യേകയിനം മഴു ഉപയോഗിച്ച് വെട്ടിയെടുത്തിരുന്ന ചെങ്കല്ല് ഇപ്പോൾ യന്ത്രം ഉപയോഗിച്ചാണ്  പ്രധാനമായും വെട്ടിയെടുക്കുന്നത്.
വടക്കൻ മലബാറിൽ വ്യാപകമായി ചെങ്കൽ കുന്നുകൾ ഉണ്ട്.
കണ്ണൂർ ജില്ലയിലെ ബ്ലാത്തൂർ കേളകം , കല്ല്യാട് , ഊരത്തൂർ , കുറുമാത്തൂർ , ചേപ്പറമ്പ്തുടങ്ങിയ പ്രദേശങ്ങളിൽ നിന്നാണു പ്രധാനമായും ചെങ്കല്ല് ഖനനം നടത്തുന്നത്.
ആയിരക്കണക്കിനു അന്യ ദേശ തൊഴിലാളികൾ ഇവിടങ്ങളിൽ പണിയെടുക്കുന്നു.
വായു സ്പർശനത്തേത്തുടർന്ന് കൂടുതൽ ഉറപ്പാ നേടുന്ന ലാറ്ററൈറ്റ് ശിലകൾ സിമന്റ് തേക്കാതിരുന്നാലും കാലക്രമത്തിൽ കൂടുതൽ ഉറപ്പുള്ളതായി തീരും.